钦定古今图书集成/明伦汇编/闺媛典/第200卷 > 夏氏女
## 钦定古今图书集成/明伦汇编/闺媛典/第200卷 > 夏氏女

按《建平县志》：夏氏女，受广德阮燧聘，阮十馀岁殇，女年十二，告父母曰：“吾将往吊。”父母阻之不得，竟往，抚
尸恸哭几绝。既而请燧父母以妇礼谒，拜问寝室，父
母惊问之，曰：“生为阮人，死为阮鬼耳。”预藏匕首于怀，
强之回，辄欲引决，父母知不可夺，辞去。自是登一阁，
永矢不下。久之，有司上其事，诏建坊旌焉。